Gerry Peyton

Gerald Joseph Peyton (født 20. mai 1956 i Birmingham i England) er en irsk tidligere fotballspiller og senere trener som spilte målvakt i sin aktive karriere. Han er mest kjent for sine opphold hos klubbene Fulham FC og AFC Bournemouth, men også for en rekke andre klubber. Byrne var en del av Irlands tropp både under EM i fotball 1988 og VM i fotball 1990.

Klubbkarriere 
Peyton begynte sin profesjonelle fotballkarriere hos Burnley FC i 1975, hvor han fikk 30 seriekamper fordelt over to sesonger. I desember 1976 ble han solgt til Fulham FC på en overgangssum verdt £35 000 som erstatning for en langtidsskadet Peter Mellor. Hos Fulham etablerte han seg raskt på førstelaget, spilte over 340 seriekamper fordelt på ni sesonger, og fikk sin landslagsdebut for Irland i samme periode. På høsten 1983 ble han lånt ut til Southend United FC, hvor han fikk tildelt ti seriekamper.

I 1986 gikk Peyton på en fri overgang til AFC Bournemouth, som da var under ledelse av Harry Redknapp. Her ble han en av klubbens viktigste førstelagsspillere og spilte over 200 seriekamper over fem sesonger. I 1991 ble han solgt til Everton FC for £80 000, hvor han i realiteten var backup for den walisiske landslagsspilleren Neville Southall. Over de neste to årene ble Peyton lånt ut til klubbene Bolton Wanderers FC, Norwich City FC, Brentford FC og Chelsea FC, hvor han med unntak av Brentford-oppholdet, fikk lite spilletid. 

I 1993/1994-sesongen meldte han overgang til West Ham United FC, hvor han ble tiltenkt rollen som backup for klubbens sisteskanse Ludek Miklosko, men han fikk ingen seriekamper og la deretter opp som aktiv fotballspiller ved sesongslutt.

Landslagskarriere 
På grunnlag av sine irske foreldre fikk Peyton sin landslagsdebut for  i 1977 mot . Han ble siden tatt ut i troppen til EM i fotball 1988 av landslagstrener Jack Charlton, men var i realiteten backup for Packie Bonner og fikk ikke spille noen av Irlands tre gruppespillkamper. Han ble deretter tatt ut i troppen til VM i fotball 1990, men fikk heller ikke der spille noen av Irlands gruppespillkamper. Totalt fikk Peyton 33 landskamper for Irland.

Trenerkarriere 
Etter at Peyton la opp som fotballspiller ble han målvaktstrener, først for klubbene Jubilo Iwata og Vissel Kobe i Japan, deretter hos den svenske klubben AIK. I Vissel Kobe arbeidet han under engelskmannen Stuart Baxter, og dette samarbeidet ble siden videreført i AIK. Rundt 2000-tallet returnerte han til England, hvor han ble ansatt som målvaktstrener for sin tidligere klubb Fulham. I juli 2003 ble han ansatt hos naborivalen Arsenal FC under Arsène Wenger.

Referanser

Eksterne lenker 
 
  Footballdatabase.eu – Player, Gerry Peyton
  National-football-teams.com – Gerry Peyton – Spillerprofil

Irske fotballspillere
Irske fotballtrenere
Spillere i Fotball-EM 1988
Spillere i Fotball-VM 1990
Fotballspillere for Burnley FC
Fotballspillere for Fulham FC
Fotballspillere for Southend United FC
Fotballspillere for AFC Bournemouth
Fotballspillere for Everton FC
Fotballspillere for Bolton Wanderers FC
Fotballspillere for Norwich City FC
Fotballspillere for Brentford FC
Fotballspillere for Chelsea FC
Fotballspillere for West Ham United FC
Personer fra Birmingham